# **DECIZIA ETAPEI DE ÎNCADRARE**

## Nr. din 20.03.2017

**(PROIECT)**

Ca urmare a solicitării de emitere a acordului de mediu adresate de **S.C. MIRGHIS & MAYER S.R.L.**, cu sediul în Str. MATEI CORVIN, Nr. 290, Oradea , Judetul Bihor, , înregistrată la APM Salaj cu nr. 7024/06.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.03.2017, că proiectul: **SCOATEREA DEFINITIVĂ DIN FONDUL FORESTIER A SUPRAFEȚEI DE 13010, DEFRIȘARE, TERASARE ȘI ÎNCHIDERE CARIERĂ DE PIATRĂ EXISTENTĂ** propus a fi amplasat în extravilanul loc. Uileacu Șimleului, com. Măeriște, jud. Sălaj, **nu se supune** **evaluării impactului asupra mediului şi nu se supune evaluării adecvate**.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2, la pct. 1, alin. d) – împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului; pct. 13, alin. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) mărimea proiectului: - prin proiect se propun următoarele: scoatere definitivă din fondul forestier național a suprafeței de 13010 mp, defrișare pe suprafața de 4382 mp și închidere carieră existentă pe suprafața totală de 22510 mp (9500 mp + 13010 mp).

Suprafața de 13010 mp propusă pentru scoaterea definitivă din fondul forestier face parte din u.a. 54A, UP II Bădăcin (u.a. din care face parte și suprafața de 9500 mp a carierei existente, activitate reglementată de APM Sălaj prin autorizația de mediu nr. 45 din 13.03.2013 și pentru care titularul a obținut Decizia nr. 113/2010, emisă de ITRSV Oradea pentru scoaterea temporară a suprafeței din fondul forestier național).

În urma lucrărilor de exploatare de pe suprafața carierei existente și autorizate de APM Sălaj, s-au desprins – surpat porțuni din suprafața de 13010 mp propusă spre scoatere definitivă din fondul forestier.

Drept urmare, pentru închiderea carierei existente și pentru stabilitatea finală a terenului (corectarea efectelor produse de alunecarea de teren pe suprafața de 8628 mp, suprafață ce face parte din 13010 mp) se propun lucrări integrate pe ambele suprafețe (9500 mp și 13010 mp). Aceste lucrări constă în defrișarea unei suprafețe de 4382 mp ce face parte din suprafața de 13010 mp (8628 mp afectată de alunecări și 4382 mp propusă spre defrișare), lucrări de dezvelire simple cu ajutorul excavatorului.

Elementele geometrice finale ce vor asigura stabilitate versantului sunt:

* 4 trepte;
* înălțimea treptei: 30 m;
* înclinarea taluzului treptei de 65-75o;
* lățimea bermei treptei minim 6 m.

La finalizarea lucrărilor de stabilitate a versantului pe suprafața de 22 510 mp (9500 mp și 13010 mp), se va nivela terenul cu strat vegetal de cca. 15 cm și împădurire cu specii de arbori specifici zonei.

b2) cumularea cu alte proiecte: nu este cazul;

b3) utilizarea resurselor naturale:- prin descopertarea zăcământului de micașist necesară pentru realizarea geometriei ce asigură stabilitate zonei va rezulta o cantitate de cca. 10615 mc de roci sterile și cca. 985 mc sol vegetal;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011 (r1) cu modificările ulterioare, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

* lucrările necesare organizării de şantier: pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: în urma realizării proiectului propus pot rezulta emisii (pulberi şi gaze) în aer, posibilitate de poluare a solului şi subsolului; se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - riscuri tehnologice – nerespectarea tehnologiei de exploatare;

c) Localizarea proiectului:

c1) utilizarea existentă a terenului: conform certificatului de urbanism nr. 2 din 13.01.2017 emis de Comuna Măeriște, terenul aferent amplasamentului se află situat în extravilanul com. Măeriște, proprietatea privată a firmei solicitante, având categoria de folosință pădure.

c2) relativa abundenţă a resurselor naturale din zonă, calitatea şi capacitatea regenerativă a acestora: - impactul activităţii de defrișare a masei lemnoase asupra solului, aerului, a florei şi faunei, prin generarea de zgomot, vibraţii. La finalul amenajării carierei pentru închidere suprafața va fi împădurită cu specii de arbori specifici zonei.

c3) capacitatea de absorbţie a mediului: capacitatea de absorbţie a mediului, cu atenţie deosebită pentru:

- zonele umede: nu este cazul;

- zonele costiere: nu este cazul;

- zonele montane şi cele împădurite: terenul aferent proiectului are categoria de pădure;

- parcurile şi rezervaţiile naturale: nu este cazul;

- ariile clasificate sau zonele protejate prin legislaţia în vigoare: nu este cazul;

- zonele de protecţie specială: nu este cazul;

- ariile în care standardele de calitate a mediului stabilite de legislaţie au fost deja depăşite: nu este cazul;

- ariile dens populate: în zonă nu sunt obiective de interes public sau arii dens populate;

- peisajele cu semnificaţie istorică, culturală şi arheologică: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă.
* Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 20.03.2017 au fost solicitate următoarele acte/avize:

* Act de reglementare A.N. Apele Române.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizaţii,**

**ing. Gizella Balint**

Întocmit,

ing. Georgiana Jula